Vígszínház hírlevél

2026. március 21-én, a Budapesti Színházak Éjszakájan a Vígszínház változatos programokkal készül a Víg Szalonban. Regisztrálni legfeljebb három különböző programra lehet 2026. március 21-ig ezen az oldalon: https://bpsze.hu/programok/ Szeretnénk felhívni a figyelmüket, hogy a Víg125 filmvetítésre és a Szalon Impro Plusra már elfogytak a regisztrálható helyek, erre a két programra már csak korlátozott számú regisztráció nélküli férőhely áll rendelkezésükre a helyszínen! A Vígszínház programja: 11 órától a színház negyedik játszóhelyén, a Víg Szalonban a Víg125 film négy részét vetítjük. A négyrészes sorozatban megelevenednek a Víg nagy korszakai és legendás alakjai. Soha nem látott, kincset érő archív felvételeken, interjúkon és kosztümös nagyjátékfilmbe illő jeleneteken keresztül ismerhetjük meg a Vígszínház 125 éves történetét. Mivel a Víg mindig is kiemelt helyet töltött be Budapest és az ország kulturális életében, ez a film nemcsak egy színházról szól, hanem egy város születéséről és a 20. századi magyar történelemről is. A Víg125 több száz művész, alkotó, színész, rendező, író, dramaturg és háttérdolgozó történetét mutatja be. Részletes bontás: 11:00 – Víg125 film 1. rész (előtte köszöntőt mond: Fesztbaum Béla) 12:30 – Víg125 film 2. rész (előtte köszöntőt mond: Lukács Sándor) 14:00 – Víg125 film 3. rész (előtte köszöntőt mond: Hegyi Barbara) 15:30 – Víg125 film 4. rész (előtte köszöntőt mond: Igó Éva) A Víg125 filmvetítések után 17 órától Szalon Impro Plus, 19:30-tól pedig Víg Társalgó várja az érdeklődőket. 17:00–18:30 – Szalon Impro Plus (Improvizációs játék a Vígszínház művészeivel) Szereplők: Ertl Zsombor, Horváth Szabolcs, Kovács Patrícia, László Rebeka e.h. és Szász Júlia. Házigazda: Bölkény Balázs. 19:30 – Víg Társalgó (Beszélgetés a színházcsinálás és a tanítás kapcsolatáról) Ezen az estén a vendégek a Víghez kötődő rendezők és színészpedagógusok lesznek. Vendégek: Kéri Kitty, Szarvas József, Bodó Viktor és Forgács Péter. Moderátor: Gyárfás Dorka. Szeretnénk felhívni vendégeink figyelmét arra, hogy a Víg Szalon NEM akadálymentesített helyszín.
„A nyúllátó Elwood O. Dowd szerepében Rudolf Péter brillírozik, unokahúgát, az özvegyi sorra jutott, kicsit sérült Veta Simmonsot Balázsovits Edit formálja meg, és rajtuk kívül is többnyire atombiztos színészek játszanak az előadásban. Ilyen például a nagy tudású, de elidegenedett pszichiáter feleségét alakító Nagy-Kálózy Eszter, és a család kicsit merev – Vetába reménytelenül szerelmes – ügyvéd barátját megformáló Fesztbaum Béla is. Egy kisebb, de általa jelentőssé váló szerepben Kútvölgyi Erzsébetet is láthatjuk.” (Vig György – Index) A Barátom, Harvey-t Valló Péter rendezésében az évadban még két alkalommal játsszuk a Vígszínházban: március 25-én és május 21-én.
Mary Chase ## Barátom, Harvey Mary Chase groteszk vígjátékának címszereplője egy több mint két méter magas, nagy fehér nyúl, akit Harveynak hívnak. Ez a Harvey, Elwood bácsi legjobb barátja, egyesek szerint nem is létezik, csak az ő fejében, de a …
Schwajda drámáinak hősei jobb sorsra érdemes, de az élethelyzetükből kitörni képtelen kisemberek, munkások, lecsúszott egzisztenciák, akiknek kiszolgáltatottságát, kiúttalan helyzetét, kitörési próbálkozásait a szerző részvéttel, ám mégis kritikusan, legtöbbször szatirikus tárgyilagossággal, fanyar humorral ábrázolja. A Csoda főszereplője egy vak nyomdai betűszedő, akit – mivel még nincs meg 10 évnyi munkaviszonya – keresőképessé nyilvánít a rendszer, így újra munkába kell állnia. Nagy Vencel nem tehet mást, megpróbálja újra látóként viselkedve élni a mindennapjait. Bejár egy nyomdába dolgozni, és nemcsak a munkahelyén, hanem otthon is próbál helyt állni, amiből aztán rengeteg bonyodalom származik. Dino Benjamin rendezését már csak három alkalommal játsszuk a Házi Színpadon: március 25-én, április 25-én és május 17-én. Szereplők: Gyöngyösi Zoltán, Waskovics Andrea, Hullan Zsuzsa, Borbiczki Ferenc, Szántó Balázs, Bölkény Balázs, Karácsonyi Zoltán, Gados Béla.
Schwajda György ## Csoda Schwajda György komédiája, a Csoda egy teljesen groteszk helyzetből indul ki. Nagy Vencel nyomdai betűszedő egy napon elveszíti szeme világát, de miután betegállományban csak egy évig lehet, egy év után keresőképesnek nyilvánítják. Újra dolgozni jár, …
Wojciech Bogusławskit, a varsói színészfejedelmet meghívja a cári Oroszország által megszállt Vilna városába egy megmaradásért küzdő kis lengyel színház, hogy vendégfellépésével megmentse a társulatot a csődtől, és a különleges színházi csemegével elnyerje az orosz helytartó jóindulatát, mely remélhetőleg némi dotációban is megnyilvánul majd. Az előadás napján a legendás színészóriás végre megérkezik, és valóban mindenki számára felejthetetlenné teszi az estét… Spiró György Az imposztor című művét Rudolf Péter rendezésében az évadban még három alkalommal tudják megtekinteni a Pesti Színházban: március 31., április 30. és május 26. A főbb szerepekben Kern András, Fesztbaum Béla, Seress Zoltán, Márkus Luca, Wunderlich József, Majsai-Nyilas Tünde, Kőszegi Ákos, Igó Éva és Medveczky Balázs lép színpadra.
Spiró György ## Az imposztor Wojciech Bogusławskit, a varsói színészfejedelmet meghívja a cári Oroszország által megszállt Vilna városába egy megmaradásért küzdő kis lengyel színház, hogy vendégfellépésével megmentse a társulatot a csődtől, és a különleges színházi csemegével elnyerje az orosz helytartó …
Vígszínház - jegypénztár 1137 Budapest, Szent István krt. 14. Tel: +36 1 329-23-40 Nyitvatartás: minden nap 11.00–19.00
© 2026 Vígszínház | Ingyenesen hívható zöld számunk +36 80 204 443
Ha nem szeretné rendszeresen kapni a Vígszínház hírleveleit, a leiratkozáshoz kérjük